
DISSERTATIO  MEDICA 


INAUGURALIS 


QUiEDAM  DE 


DELIRIO  TREMENTI 

COMPLECTENS. 


Auctore  Edvardo  Barry. 


Ex  magna  caterva  morborum,  quibus  quotidie 
corpus  humanum  ob  structuram  suam  mirabilem, 
functionesque  multiplices,  obnoxium  esse  videmus, 
procul  dubio  est,  multos  ex  aliqua  consuetudine 
prava  enasci.  In  quibusdam  exemplis  difficile 
est  hunc  connexum  in  lucem  proferre,  dum  in 
aliis  investigatio  levis  manifeste  ostendit,  ma- 
lum ex  aliqua  hujusmodi  causa  oriri.  In  argu- 
mento dissertationis  sequentis,  exemplum  nota- 

bile  morbi  luctuosi  hoc  modo  inducti,  habemus, 
in  quo,  mirae  illae  actiones  quibus  cerebri  et  ner- 
vorum est  perfungi,  penitus  obruuntur.  Viscus 
tanti  momenti,  almus  providusque  Parens  summa 
arte  munivit,  quo  minus  ei  impulsu  alieno  violato 
noceatur.  Hoc  tamen  nequaquam  obstat,  quod 
*plura  millia  casuum  quibus  patet  genus  huma- 
num, ex  vitae  intemperantia  multisque  aliis  cau- 
sis, cerebrum  gravissimis  malis  impliceant.  Ex 
his,  morbum  recenter  in  notitiam  prolatum,  in 
paginis  sequentibus  selegi  disserere,  non  spe  me 
aliquid  novi  de  natura  aut  curatione  ejus  proferre, 
sed  solummodo  ut  legibus  hujus  Academiae  ob- 
temperem. 

Doctor  Sutton,  paucis  abhinc  annis,  hunc 
morbum  in  medicorum  attentionem  protulit,  sub 
nomine  Delirii  Trementis.  Postea,  Doctor  Arm- 
strong  nomine  Delirii  ex  Ebriositate,  et  multi 
ab  hoc  tempore  in  libris  periodicis  eum  descripse- 
runt ; et  paucae  dissertationes  in  hac  Alma  Aca- 
demia promulgata  sunt. — Nunc  ad  signa  morbi 
tempus  eundi  est. 

-J,  i ' f 1 1 A'  f H ) * . ' [}\  * • ‘ > • ’ ’ • 

Hic  morbus  haud  semper  eodem  more  aggre- 
ditur ; plerumque  aegrotus,  per  paucos  dies  ante 

accessionem  ejus,  sed  praecipue  si  a solito  stimulo 
cessasset,  lassitudine,  fastidio  cibi,  somno  pertur- 
bato, vexatur ; languescit  totum  corpus  quasi  de- 
fatigatum ; animus  tristis  et  moestus  est.  Postea 
de  cephalalgia,  tinnitu  aurium,  somnis  turbulen- 
tis, inquietudine,  et  quadam  molestia  queritur. 
Pulsus  fere  hoc  stadio  morbi  parvus  et  celer  est, 
sed  aliquando  non  multum  a naturali  statu  dif- 
fert ; calor  cutis  non  augetur ; lingua  sordida  et 
madida  est.  Ingravescente  morbo  omnia  symp- 
tomata supra  narrata  augescunt,  vultus  ferox  fit, 
agitatio^  et  anxietas  molestissimas  evadunt.  iE- 
ger  pervigilans  fit,  tremoribus  manuum,  et  reliqui 
corporis  plerumque  corripitur.  Memoria  amitti- 
tur, mens  variis  rebus,  et  iis  praecipue  quibus  in 
sanitate  occupata  fuit,  agitatur ; res  suas  deleri, 
aut  amicos  nfexitium  ejus  conjurasse,  putat ; saepe 
vult  adire  ubi  negotia  sua  geruntur,  et  non  cohi- 
bitus vestimenta  sua  hoc  consilio  induet ; nunc 
sibi,  nunc  aliis,  attente  et  solicite  colloqui  vide- 
tur. Sorices  per  cubiculum  currentes,  aliaquc 
hujusmodi,  se  videre  sentit.  Si  unquam  paulu- 
lum quiescat,  lodicibus  floccos  colligit ; quaesitus 
adstantibus,  quomodo  valet,  respondet  se  esse 
bene ; dolorem  non  patitur,  saltem  de  eo  non 


8 


DE  DELIIIIO  TREMENTI. 


queritur  ; sed  inquietudo,  et  agitatio,  non  focilo 
descripta,  et  huic  morbo  propriae,  maxime  eum 
torqueant.  De  his  rebus,  quae  animum  turbant, 
interrogatus,  cum  ratione  primo  respondet,  brevi 
autem  arguens,  aut  multum  rogatus,  confundi  in- 
cipit ; dissentiones  vero  maxime  exasperant. 

Hoc  stadio  morbi  verum  statum  pulsus  dignos- 
cere difficillimum  est,  propter  tremores  artuum, 
tendinum  que  subsultus ; sed  cum  possimus,  fere 
citissimum,  et  perexiguum  invenimus.  Lingua 
plerumque  humida  est,  aegerque  quamvis  potum, 
quando  illi  porrigitur,  bibit,  de  siti  non  queritur  : 
calor  cutis  non  augetur,  sudore  autem  viscido  et 
copioso  obducitur.  Alvi  dejectiones  et  urina  in- 
scienter elabuntur.  In  hoc  miserabile  statu  aeger 
diutius  vel  brevius  manet,  nonnullis  casibus  in  dies 
viginti,  dum  in  aliis  (praecipue  quando  accessio  re- 
pentina est),  in  dies  duas  aut  tres  tantum.  In 
quibusdam  exemplis  multas  hebdomadas  perma- 
net, et  in  fine,  in  maniam  currit ; sed  plerumque 
coma  vel  apoplexia  incedit,  vitamque  extinguit. 

Haec  mihi  forma  communis  morbi  videtur ; sed 
multum,  et  accessione,  et  symptomatibus,  variis 
exemplis  discrepat.  In  accessione  egomet  maxi- 
mam differentiam  vidi ; nam  in  Nosocomio  hujus 

urbis  foemina  fuit,  quae  in  dies  duodecim  questa 
est,  antequam  ulla  signa  quae  hunc  morbum  indi- 
cant, apparuerunt ; dum  alterum  exemplum  vidi, 
in  quo  aegrotus  per  paucas  horas  tantum  langues- 
cit : Nauticus  fuit,  et  ut  audivi  in  multas  men- 
ses usui  spiritus  ardentis  deditus ; sed  in  dies 
duas,  aut  tres,  quae  adortum  praecederunt,  ex  so- 
litis potationibus  abstinebat ; nocte  atque  die 
laboravit,  vespere  paululum  aegrotavit ; decubuit, 
et  post  horas  duas  delirans  expergescit,  cum  mul- 
tis hujus  morbi  signis,  ut  mihi  videtur : Nulla 
remedia  adhibita  fuerunt,  excepta  affusione  fri- 
gida, et  tamen  post  sex  dies  convaluit. 

'r  •'<«'>£  viKUji  M)i{  i l 4 - .1 1’ i tfiixi • /f ‘i  % 

* ...  / .»  » u»  *.L..  IU  i-f 

DE  CAUSIS. 

Causae  hujus  morbi  ab  omnibus  qui  de  eo  trac- 
taverunt, usui  immodico  spiritus  ardentis,  aut 
alicui  stimulo  hujusmodi , referuntur ; et  cum 
historias  eorum  qui  eo  corripiuntur  investigamus, 
fere  invenimus,  eos,  vitam  maxime  intemperantiae 
duxisse,  aliquando  per  hebdomadas  totas  inebriari, 
ct  in  hoc  modo  in  annos  vixisse.  Multae  causae 
sunt  quae  adventui  ejus  favent;  subita  cessatio  cx 

solito  stimulo,  animi  dejectio,  aliqua  magna  jac- 
tura, fatigatio,  &c. 

Doctor  Armstrong  exemplum  narrat  foemi- 
nae,  in  qua  hic  morbus  inductus  fuit,  cessando  ex 
usui  opii  cui  per  longum  tempus  solita  fuit. — De 
causa  proxima  hujus  morbi  nil  dicere  possumus, 
utpote  atra  in  caligine  mersa  est. 


DE  DIAGNOSI. 

Symptomata  Delirii  Trementis  talia  sunt,  ut 
multo  facilius  sit,  id  agnoscere,  cum  exemplum 
videmus,  quam  signa,  in  chartula  narrare,  quibus 
ab  aliis  morbis  discernere  possumus.  Tres  affec- 
tiones numerantur,  quibus  haec  confundi  potest, 
nempe,  Febris  cum  delirio,  Phrenitis,  et  Mania. 
In  Febre  Continua,  multa  signa  hujus  mali  inci- 
pientis adsunt,  ut  cephalalgia,  irritatio,  nausea ; 
sed  calor  cutis  multum  augetur,  et  lingua  arida 
est ; haec  et  alia  ad  diagnosin  inserviunt.  Ad  dia- 
gnosin inter  hunc,  et  Phrenitidem  instituendam, 
pauca  ex  dissertatione  optima,  in  hac  Academia  de- 
vulgata  a Doctore  Begbie,  conscribam : “ Mor- 
bis in  utrisque  inquietudo  est,  in  illa  tamen  agi- 
tatio a cruciatu,  in  hoc  animi  perturbatio.  Phre- 

nitidem  plerumque  sanguinis  ad  faciem  fluxus, 
lucis  ac  strepitus  impatientia,  comitantur ; delirio 
trementi  autem  signa  haec  levis  momenti  sunt, 
vel  ex  toto  desunt ; illum  autem  designat  veter- 
nus, atque  excitatio  omnigena  aegroto  molesta  fit.” 
Ex  Mania,  haud  facile  diagnosin  trahere  est:  ma- 
niacus fere  de  una  aliqua  re  delirat,  autem  aeger 
in  delirio  trementi  variis  agitatur,  et  nunquam 
uni  adhaeret;  agitatio,  inquietudo,  et  tremores, 
semel  visae,  et  haud  facile  obliviscendae,  cum  his- 
toria aegroti,  morbum  satis  notabunt. 

DE  PROGNOSI. 

Prognosis  in  hoc  morbo  fere  infausta  est ; ta- 
men multa  expedienda  sunt  ad  hanc  instituen- 
dam. Si  aeger  senex  esset,  cujus  vires  antehac 
fractae  sunt,  et  cujus  vita  in  maxima  intemperan- 
tia exacta  fuit,  si  morbus  diu  perstitisset  sine 
somno,  et  tremores  cum  agitatione  et  inquietu- 
dine non  diminuentur,  eventus  infaustissima, 
nempe  vel  in  morte  vel  in  mania,  expectanda  est. 
Contra,  si  aeger  junior  et  aetate  et  poculis  esset, 
si  morbus  recens,  et  somnus  ullo  modo  potest  in- 

(luci,  minime  desperandum  est.  Vix  aut  ne  vix 
quidem  eventum  faustum  videmus,  ubi  rebus  ad- 
versis malum  inducitur ; etenim  aegrotus  his  fere 
semper  occupatus,  adeo  irritabilis  fit,  ut  nullis  re- 
mediis quae  administrantur,  somnus  induci  potest. 
Inter  funesta  signa  sequentia  recensentur;  pulsus 
parvus,  celer,  et  debilis;  oculorum  distortio ; con- 
vulsiones, subsultus  tendinum ; alvi  dejectiones, 
urinaque,  inscienter  redditae. 


DE  SECTIONE  CADAVERIS. 

Perpauca  exempla  narrantur,  ubi  corpora  eo- 
rum hoc  morbo  mortuorum,  inspecta  sunt,  et  hoc 
magnopere  dolendum  est,  nam  omnibus  patet, 
quantum  notitia  accuratior  morborum  quam  nunc 
habemus,  dissectioni  debetur.  In  Nosocomio  hu- 
jus urbis,  duas  aut  tres  sectiones  vidi,  et  in  his, 
signa  similia  iis,  quae  ab  aliis  enumerantur,  nempe 
effusio  serosa  sub  tunica  arachnoidea,  et  in  ven- 
triculis, sinus  laterales  sanguine  turgidae,  in  vasis 
durae  matris,  et  in  fine  in  omnibus  partibus  cere- 
bri, signa  congestionis  sanguinis,  notabantur. 

Duae  indicationes  in  hoc  malo  praecipue  atten- 
tionem medicorum  poscunt : lmo,  Febrem,  si  ad- 
sit, mitigare,  et  congestioni  capitis  occurrere  : 2do, 
Agitationem  et  inquietudinem,  somno  inducendo, 
amovere. 

De  remediis  quae  ad  has  peragendas  utuntur, 
videlicet,  Sanguinis  missione,  et  Vesicatoriis,  me- 
dicinis narcoticis,  et  postea  rebus  adjuvantibus, 
ut  de  Purgantibus,  et  Affusione  Frigida,  pauca 
dicam. 

lmo,  De  Sanguinis  Missione . — Hoc  est  re- 
medium periculosum,  et  non  sine  maxima  cau- 
tione usurpandum ; nam  plerumque  aegroti  sunt, 
debiles,  et  quibus,  venaesectio  debilitatem,  maxi- 
me timendam,  inducat.  Si  aeger  juvenis  sit,  et 
non  per  longum  tempus  ebriositati  solitus  (quod 
raro  accidit),  cum  pulsu  pleno  et  duro,  aut  si  sig- 
na pneumoniae  adsint,  cujus  duo  exempla  vidi, 
tunc  venaesectio  usurpanda  est.  Doctor  Aiim* 
strong  his  verbis  utitur:  “ In  the  constitutions 

that  liave  not  bcen  shaken  by  reiterated  di  unken- 
ness,  I liave  known  early  and  moderate  venesec- 
tion  of  much  use,  espeeially  wlien  followed  by  ac- 
tive aperients.”  Sed  in  aegroto  qui  senis  est,  et 
forte  sub  aliquo  morbo  chronico,  ut  hepatitide, 
laborans,  et  ubi  morbus  in  paucas  dies  extitit,  ne- 
quaquam ad  missionem  sanguinis  fugiendum  est. 
Doctor  Armstrong,  in  libro  supra  citato,  ita  di- 
cit: “ In  debilitated  and  habitual  drunkards,  I 
liave  invariably  seen  bloodletting  prejudicial,  even 
at  the  onset.”  Doctor  Sutton,  suo  libro,  simili 
modo  se  tradidit.  Hirudines  temporibus  appli- 
catae ad  congestum  capitis  levandum  multum 
prosunt,  et,  me  judice,  ullo  stadio  morbi  ubi  signa 
hujus  adsunt,  utilitate  usurpentur.  Vesicatoria 
plurimis  condemnata  sunt,  nam  iis  apparet,  irri- 
tationem et  febrem  augescendo,  injuriosa  esse. 
Professor  Graiiam,  in  suis  Praelectionibus  Cli- 
nicis, de  bis  remediis  ita  se  tradidit : “ The  chief 
danger  in  tliis  disease,  is  the  tendency  to  the 
liead ; and  the  chief  danger  in  the  treatment,  is 
the  too  free  use  of  the  lancet,  as  bleeding  I con- 
sider  a most  dangerous  remedy,  and  frequently 
kills  the  patient : it  was  to  divert  tliis  detcrmi- 
nation  to  the  liead  a blistcr  was  applied : thougli 

blisters  are  consiclered  very  dangerous  in  this 
disease,  stili  I think  the  danger  from  them  over- 
rated.” 

2do,  De  Remediis  Narcoticis. — Omnium  re- 
mediorum, quae  in  lioc  malo  utuntur,  opium,  con- 
sensu fere  omnium,  praestantissimum  esse  prae- 
betur, aut  quum  solum  vel  aliis  adjunctum  ad- 
ministratur. Experientia  demonstrat,  quod  ni- 
hil valet  nisi  in  dosibus  magnis  adhibeatur  ; nam 
in  parvis,  febrem  et  irritationem  augescit,  et  nun- 
quam somnum  inducit.  In  liquida  vel  solida 
forma  jubeatur ; si  tinctura  utimur,  gutt.  quin- 
quaginta pro  dosi,  incipiamus,  omnique  hora  vel 
bihorio  repetenda  ; et  si  post  horas  paucas  som- 
nus non  inducitur,  dosin  augere  debemus.  In 
solida  forma,  cum  granis  duobus  incipiamus,  eo- 
dem modo  repetenda.  In  quibusdam  exemplis 
dosis  ad  grana  quatuor  aucta  fuit,  priusquam 
somnus  induci  potuit.  Focminac  sub  cura  Pro- 
fessoris Graiiam  in  horis  triginti  duobus,  scru- 
puli decem  mensura  tinctura',  et  mollis  opii  grana 

sex,  adhibiti  fuerunt.  Operae  pretium  est  notare, 

« 

hanc  foeminam  post  spatium  breve  recuperasse. 
Ubi  opium  hoc  modo  administratur,  necessarium 

est  dosim  gradatim  diminuere,  et  per  aliquas 
noctes  haustum  anodynum  jubere. 

Aliam  praeparationem  opii  habemus,  Anglice 
“ Black  JDrop ” dictam,  quae  ex  effectibus  in  aliis 
morbis,  me  judice,  in  hoc  cum  multo  commodo 
adhibeatur : haud  caput  eodem  modo  ac  aliae  af- 
ficit ; somnum  hac  medicina  inductum  vidi,  ubi 
dolor  capitis,  et  inquietudo  molesta,  usum  tinc- 
turae, et  opii  solidi,  sequuntur. 

3tio,  Dc  Rebus  juvantibus. — Alvus  semper 
medicamentis  catharticis  clysmatibusque  ducen- 
da est,  nam  utilissimum  invenitur,  sordes  ex  in- 
testinis expellere.  Ubi  vires  statusque  pulsus  si- 
nunt, cathartica,  quae  acrimoniam  biliosam  sordes- 
que evacuare  cogitantur,  ut,  submurias  hydrargyri, 
pulvis  jalapae,  &c.  jubeantur ; nam  proculdubio 
est,  has  expellendo,  febrem  et  fluxum  sanguinis 
caput  versus  mitigari.  Oleum  ricini  adjunctis 
tincturae  opii  gutt.  xxv.  in  stadiis  provectis,  ad  al- 
vum ciendam  prodest.  Enemata  purgantia,  ubi, 
ex  debilitatis  signis,  cathartica  supra  narrata  non 
administrari  possint,  frequenter  injiciantur.  Doc- 
tor  Armstrong  admodum  laudat  ut  remedium 
pro  hoc  morbo,  submuriatem  hydrargyri  cum  opio 

conjunctam,  submur.  hydrarg.  grana  decem  cum 
opii  grano,  sexta  quaque  hora  adhibita,  donec  gin- 
givae afficientur.  Hujus  rationis  nullum  exem- 
plum vidi. 

4t0,  De  Affusione  Frigida. — Experientia  mul- 
torum demonstravit,  applicationes  frigidas  non 
solum  cum  salute,  sed  etiam  multo  commodo 
usurpari  posse,  tametsi  calor  cutis  non  augeatur, 
et  sudore  viscido  madeatur.  Doctor  Wood,  in 
his  verbis,  opiniones  suas  narrat : “ Much  de- 
pends  on  the  application  of  cold  to  tlie  head. 
Cold  affusion  often  did  not  succeed,  when  large 
cloths,  dipt  in  the  coldest  water,  and  one  after 
another  applied  to  the  head,  produced  the  wish- 
ed  effect.  I never  found  this  effect  produced, 
until  the  application  of  the  cold  produced  shiver- 
ing  ; the  pulse  was  always  reduced  twenty  or 
tliirty  pulsations,  and  the  patient  feli  into  a 
sound  sleep 

In  conclusionem,  pauca  de  regimine  dicemus. 
Curandum  est,  ut  omnia  quibus  sibi  vel  alteris  vim 

infestat,  ab  eo  auferantur,  atque  omne  usurpandum 
est  ad  eum  conciliandum  et  pacandum.  Vis  non 
nisi  necessarium  nunquam  usurpanda  est ; potius 
suaviter  animum  ejus  conciliare  conamur  ; quod- 
cunque vult,  si  injuriosa  non  sit,  ei  praebemus,  et 
omni  modo  quo  possumus  eum  indulgemus.  Sed 
si  ferocem  se  gerat,  tunc  necesse  fit  eum  vi  colli- 
bere. Omne  nutrimentum  laeve  et  facile  concoc- 
tum jubeatur.  In  multis  exemplis  persuasus 
sum,  paululum  stimuli,  cui  aeger  solitus  fuit, 
multo  cum  commodo  adhibeatur,  etiam  in  primis 
stadiis ; in  ultimis,  necessarium  fit  vires  vino  om- 
nique  modo  sustinere. 


FINIS. 

